**LĒMUMS**

LIEPĀJĀ

|  |  |
| --- | --- |
| 2020.gada 17.decembrī | Nr.653/19  (prot. Nr.19, 23.§) |

Par nekustamā īpašuma, zemesgabala

Jūras ielā 16, daļas zemes nomas tiesības

izsoles rezultātu apstiprināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes noma un apbūves tiesības noteikumi" 32. un 43.punktu, Liepājas pilsētas domes 2020.gada 12.novembra lēmumu Nr.601/17 "Par nekustamā īpašuma, zemesgabala Jūras ielā 16, daļas zemes nomas tiesības izsoli", Liepājas pilsētas pašvaldības nekustamā īpašuma, zemesgabala Jūras ielā 16, daļas zemes nomas tiesības izsoles noteikumu 7.3.punktu, izskatot sabiedrības ar ierobežotu atbildību "ETAGO network" 2020.gada 27.novembrī pulksten 14:58 iesniegto pieteikumu nekustamā īpašuma, zemesgabala Jūras ielā 16, daļas zemes nomas tiesības izsolei, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 30.novembra zemes nomas tiesības izsoles protokola izrakstu un Liepājas pilsētas domes pastāvīgās Pilsētas attīstības komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldības nekustamā īpašuma, zemesgabala Liepājā Jūras ielā 16 (kadastra Nr.1700 031 0179), daļas zemes nomas tiesības 2020.gada 30.novembra izsoles rezultātus.

2. Uzdot Liepājas pilsētas pašvaldības iestādei "Nekustamā īpašuma pārvalde" veikt nepieciešamās darbības zemes nomas līguma noslēgšanai ar sabiedrību ar ierobežotu atbildību "ETAGO network" (reģistrācijas Nr.40103929820; juridiskā adrese: Krišjāņa Valdemāra iela 118, Rīga, LV-1013) par nekustamā īpašuma, zemesgabala Jūras ielā 16 (kadastra Nr.1700 031 0179), Liepājā, daļas 10 kv.m platībā (kadastra apzīmējums 1700 031 0179 8001) nomas tiesību uz 15 (piecpadsmit) gadiem par četru elektroauto uzlādes staciju uzstādīšanu, kas nodrošina vienlaicīgi četru elektromobiļu uzlādi, par nosolīto nomas maksu - 310 EUR (trīs simti desmit euro) gadā.

Papildu nomas maksai nomnieks maksā valstī noteikto pievienotās vērtības nodokli.

3. Gadījumā, ja sabiedrība ar ierobežotu atbildību "ETAGO network" 15 (piecpadsmit) dienu laikā no Liepājas pilsētas domes lēmuma pieņemšanas dienas zemes nomas līgumu neparaksta:

3.1. tiek zaudētas tiesības uz zemes nomu un zaudēts iemaksātais nodrošinājums;

3.2. zaudē spēku šis lēmums un Liepājas pilsētas domes 2020.gada 12.novembra lēmums Nr.601/17 "Par nekustamā īpašuma, zemesgabala Jūras ielā 16, daļas zemes nomas tiesības izsoli".

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 2.izpildi izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |